Vyfde Paasnaweek sonder 'n padsterfte | Netwerk24
Vyfde Paasnaweek sonder 'n padsterfte
Die Weskus se paaie – berug vir noodlottige ongelukke – was vanjaar vir die vyfde agtereenvolgende Paasnaweek sonder noodlottige botsings.
Tydens die besigste tye was daar sowat 1 600 motoriste op die R27/Weskuspad onderweg.
Gegewe die warm Paasvakansie-weer het talle besoekers na die strande gestroom, maar teen Sondagoggend en Maandag het hulle vroeg weer in die pad geval in Kaapstad se rigting.
Volgens Nikki Visser, waarnemende verkeershoof van Vredenburg provinsiale verkeer, het die goeie toestand van Weskuspaaie, die spoedkameras op die R27 en hoë sigbaarheid van beamptes gesorg dat motoriste hulle grootliks gedra.
"Dit is net genade van Bo. Dit gesê verdien elke beampte beslis 'n veer in hul hoed vir hul getroue, goeie werk."